הסתיו כמעט, רשמית, כאן וזו בהחלט עונתם הגדולה של האפרסמונים. השנה, פותח אתנו את העונה אפרסמון מזן ג'ירו, המבשיל על העץ ומגיע לביתכם טרי, מתוק ומוכן לאכילה. כמו שאר זני האפרסמון, הוא עשיר בקרוטנואידים - קבוצה של פיגמנטים הנמצאים בפירות או בירקות בגווני צהוב-אדום (כמו גזר, עגבניות או מנגו) התורמים לבריאותנו במגוון דרכים, כולל (אם נסתמך על מחקרים שקראנו) מסייעים במניעת סוגים שונים של סרטן. אכילה של כמה שקדים או אגוזים לצד האפרסמון יכולה להיטיב את ספיגתם בגוף.
האפרסמון הוא אחד מהפירות העשירים בוויטמין A, התורם לתפקוד סדיר של מערכת החיסון, למראה חיוני של העור ולתקינות ראייה - במיוחד לראיית לילה. מה עוד יש בו? ויטמין ,C ויטמין ,Eויטמין ,B6 סיבים תזונתיים בכמות גבוהה, מינרלים חיוניים כמו אשלגן, זרחן, מגנזיום, חומצה פולית ונוגדי חמצון המעכבים את חמצון הכולסטרול הרע בדם ובכך תורמים להפחתת רמות השומנים בדם ולבריאות הלב ועוד. לג'ירו אורך חיי מדף יפה והוא שומר על מוצקות למשך 4 ימים, רצוי בקירור (היות והג'רו מגיע בשל הביתה ולא צריך לחכות להשלתו מחוץ למקרר).
אז עם, באמת, כל כך הרבה יתרונות, כיצד יצא לאפרסמון מוניטין של פרי שכדאי להיזהר ממנו? ראשית, כדאי להיזהר מהפחדות מיותרות, אך יחד עם זאת להקפיד לאכול במידה ולא להגזים (באופן כללי, זו המלצה מצוינת, לדעתנו). הסיבה שאליה מתייחסות המלצות הצריכה טמונה בכמות הסיבים התזונתיים בקליפה. הם קשים לעיכול ועלולים (במקרים מסוימים) לגרום לחסימת מעיים. לכן מומלץ לאנשים רגישים, אנשים בעלי מערכת עיכול חלשה, לסובלים מעצירות או ממעי עצבני, וגם לילדים או לקשישים ששרירי מערכת העיכול שלהם חלשים, לקלף את הקליפה לפני האכילה ולהגביל את עצמם לאפרסמון אחד ביום. לאנשים בעלי נטייה לרמות סוכר גבוהות ולאנשים שנלחמים במשקל ומנסים לרזות כדאי לדעת כי מדובר בפרי עשיר בפחמימות, לכן כדאי לאכול במשורה. אנשים בלי בעיות מיוחדות יכולים לאכול עד 3 אפרסמונים ביום, אבל שוב אנחנו מסייגים וממליצים: בכל מקרה של ספק, תמיד טוב להתייעץ באופן אישי עם גורם מקצועי מתאים שמכיר אתכם. אנחנו מתכוונים לנצל את מלוא הרשות ולאכול 3 אפרסמונים ביום.
נפתח בתודה: תודה שאתם בוחרים, שבוע אחרי שבוע, להזמין את הפירות, הירקות, המאפים, התבלינים, החליטות ועוד מגוון רחב, הולך וגדל, של תוצרת חקלאית ומוצרים נלווים. מבחינתנו זה לא מובן מאליו.
בשוקבוק, בכל יום נערכות מאות בחירות. בכל בוקר, כל חקלאי יורד לחלקה שלו, בוחר בקפידה וקוטף עבור המזמינים תוצרת חקלאית טרייה ומפוקחת, אשר בתוך שעות תעשה את דרכה אל בתי הלקוחות. בכל יום, בוחרים החקלאים להעמיד את התוצרת שלהם למבדקי התקנים המחמירים ביותר, בהתאם לסטנדרטים הגבוהים של השוק האירופאי. בכל שבוע מחדש, בוחרים החקלאים שלנו להמשיך במיזם שהוא שוקבוק - שיווק ישיר מהחקלאי ללקוח, תוך שמירת ערוצי תקשורת פתוחים ואחריות אישית לכל פרי, ירק או מוצר שהם מספקים. יתרון שלא ניתן למצוא ברשתות השיווק, בחנויות השכונתיות ואפילו במרבית אתרי השיווק המתחרים.
גם אתם בוחרים, בכל פעם מחדש: בוחרים מבין העגבניות של עמוס כהן ממבטחים לעגבניות של יניב גרשון מבית עזרא, מבין הענבים של נתי גרלה מינון, הענבים של צביקה כהן מערוגות או הענבים של משקי טלי ממושב לכיש. אתם מתלבטים רבות בין החסה המסולסלת הירוקה לחסה המסולסלת הסגולה. לפעמים אתם בוחרים במיקס מסולסלת... לפטריות בצד הימני של התפריט ולפטריות בצד השמאלי של התפריט יש אותו מצע, והן גדלות יפה ביחד בחדרים נקיים ומבוקרים ובטכנולוגיה המתקדמת בארץ. למתלבטים בין קונפיטורת אשכוליות לקונפיטורת אגס-תפוח נזכיר שאצלנו יש אפשרות לבחירה כפולה.
כולנו כאן בשוקבוק בוחרים להתחייב בפניכם לשמור על איכות התוצרת, להקפיד על אחריות לכל פריט בהזמנה ולהמשיך לתת שירות אישי ויעיל.
יום השבתון מאפשר לכולנו לצאת ולבלות את היום בחיק המשפחה והחברים. לצאת לטייל, לאכול בחוץ, לקפוץ לים.... יום חופש שניתן לנו במתנה באמצע השבוע, שבועיים אחרי החופשה הגדולה ושבועיים לפני חופשות החגים.
כמו שציינו, ביום שלישי מערך המשלוחים שלנו יעבוד חצי יום בלבד ויחלק את ההזמנות בשעות הבוקר, בין 08:00 ל-17:00. במקביל, הארכנו את שעות ההזמנה באתר ביום זה, עבור משלוחים לימי חמישי ושישי - משעה 14:30 לשעה 20:30, במטרה לאפשר לכם לבלות את היום בכיף, להצביע (!!!) ולחזור בערב ובניחותא (לפני המדגם) לבצע את ההזמנה לסוף השבוע. מוקדי שירות הלקוחות בטלפון ובאינטרנט יפעלו כרגיל, במהלך היום.
זה הרגע להזכיר שגם בתקופת החגים ייערכו שינויים נרחבים במערך המשלוחים שלנו. מצד אחד, יהיו הרבה ימי חג שבהם לא נבצע משלוחים, מצד שני: בימי החול נעשה מאמצים אדירים על מנת לענות על ההזמנות שתתנקזנה למספר ימים מצומצם. כל הפרטים והעדכונים יפורסמו באפליקציה ובאתר ואנחנו מזמינים אתכם לעקוב אחר השינויים.
אנחנו מאחלים לכם יום חופש מהנה, לכו לממש את זכות וחובת הבחירה שלכם ואנחנו ניפגש בדיוק כאן אחרי תוצאו האמת. סופ"ש נעים.